08/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 17 de marzo de 2016 pola que se concede a autorización administrativa previa e de construción dunha instalación de distribución eléctrica no concello de Vedra (expediente IN407A 2015/228-1)

Resolución do 17 de marzo de 2016, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Vedra (expediente IN407A 2015/228-1) Expediente: IN407A 2015/228-1 Promotor: Unión Fenosa Distribución, S. A. Denominación da instalación: adecuación LMT SNT824 - CT 15PH21/15AH22. Concello: Vedra FEITOS 1. O 28 de xullo de 2015 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG do 11 de febreiro de 2016 e no BOP do 14 de xaneiro de 2016.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes: – Tramo liña de media tensión aérea SNT-824, entre apoios n.º 6 e (actuación n.º 1), a 20 kV, cunha lonxitude de 0,039 km, coa orixe en apoio n.º 6 da LMT SNT-824, condutor tipo LA-56 mm 2 Al, e final en apoio n.º 7 da LMT SNT824. – Tramo liña de media tensión aérea SNT-824, entre apoios n.º 6 e apoio con CT 15AH22 (actuación n.º 2), a 20 kV, cunha lonxitude de 0,024 km, coa orixe en apoio n.º 6 da LMT SNT-824, condutor tipo LA-56 mm 2 Al, e final en apoio con CT 15AH22. – Tramo liña de media tensión soterrada SNT-824 (actuación n.º 1), a 20 kV, cunha lonxitude de 0,013 km, con orixe na LMTS existente, en condutor RHZ1-2OL 12/20 kV 1x150 mm 2 Al e final no CS proxectado. – Tramo liña de media tensión soterrada SNT-824 (actuación n.º 2), a 20 kV, cunha lonxitude de 0,198 km, con orixe CS proxectado, en condutor RHZ1-2OL 12/20 kV 1x240 mm 2 Al e final na LMTA proxectada. – Tramo liña de media tensión soterrada SNT-824 (actuación n.º 3), a 20 kV, cunha lonxitude de 0,038 km, con orixe CS proxectado, en condutor RHZ1-2OL 12/20 kV 1x240 mm 2 Al e final no CT particular 15PH21. – Centro de seccionamento 3L manobra exterior, en edificio prefabricado. O orzamento da instalación segundo proxecto é de 45.738,17 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción á instalación eléctrica denominada Adecuación LMT SNT824 - CT 15PH21/15AH22.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 100, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1000, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 17 de marzo de 2016. Isidoro Martínez Arca Xefe territorial da Coruña